CELEX: C2006/086/30
Language: el
Date: 2006-04-08 00:00:00
Title: Υπόθεση C-79/06: Προσφυγή της Επιτροπής των Ευρωπαϊκών Κοινοτήτων κατά της Γαλλικής Δημοκρατίας που ασκήθηκε στις  10 Φεβρουαρίου 2006

8.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/16
            
         Προσφυγή της Επιτροπής των Ευρωπαϊκών Κοινοτήτων κατά της Γαλλικής Δημοκρατίας που ασκήθηκε στις 10 Φεβρουαρίου 2006
   (Υπόθεση C-79/06)
   (2006/C 86/30)
   Γλώσσα διαδικασίας: η γαλλική
   Η Επιτροπή των Ευρωπαϊκών Κοινοτήτων, εκπροσωπούμενη από τη M. Heller, με τόπο επιδόσεων στο Λουξεμβούργο, άσκησε στις 10 Φεβρουαρίου 2006 ενώπιον του Δικαστηρίου των Ευρωπαϊκών Κοινοτήτων προσφυγή κατά της Γαλλικής Δημοκρατίας.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1)
            
            
               να αναγνωρίσει ότι η Γαλλική Δημοκρατία παραλείποντας να λάβει τα μέτρα που συνεπάγεται η εκτέλεση της αποφάσεως του Δικαστηρίου των Ευρωπαϊκών Κοινοτήτων της 27ης Νοεμβρίου 2003 στην υπόθεση C-429/01 (1), που αφορά τη μη ορθή και πλήρη μεταφορά στο εσωτερικό δίκαιο της οδηγίας 90/219/ΕΟΚ (2), παρέβη τις υποχρεώσεις που υπέχει από το άρθρο 228, παράγραφος 1, της Συνθήκης για την ίδρυση της Ευρωπαϊκής Ενώσεως.
            
         
               2)
            
            
               να καταδικάσει τη Γαλλική Δημοκρατία να καταβάλει στην Επιτροπή των Ευρωπαϊκών Κοινοτήτων στον λογαριασμό «ίδιοι πόροι της Ευρωπαϊκής Κοινότητας», χρηματική ποινή 168.800 ευρώ ημερησίως, για κάθε ημέρα καθυστερήσεως στην εκτέλεση της αποφάσεως C-429/01, από την ημέρα δημοσιεύσεως της αποφάσεως επί της παρούσας υποθέσεως έως την ημέρα εκτελέσεως της αποφάσεως C-429/01.
            
         
               3)
            
            
               να καταδικάσει τη Γαλλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η Γαλλική Δημοκρατία θα έπρεπε να έχει κινήσει αμέσως μετά την απόφαση του Δικαστηρίου την αναγκαία νομοθετική διαδικασία και να έχει προβεί στις κατάλληλες τροποποιήσεις για να συμμορφωθεί με την οδηγία 90/219/ΕΟΚ.
   Πάντως, μέχρι σήμερα δεν έχουν υιοθετηθεί οι κατάλληλες τροποποιήσεις, τόσο σε νομοθετικό όσο και σε κανονιστικό επίπεδο, 14 έτη, δηλαδή δέκα και επτά έτη αντίστοιχα από τη λήξη της προθεσμίας μεταφοράς στο εσωτερικό δίκαιο και πλέον των δύο ετών από την απόφαση του Δικαστηρίου που διαπίστωνε την παράβαση.
   
      (1)  Συλλογή 2003, σ. Ι-14355
   
      (2)  Οδηγία 90/219/ΕΟΚ του Συμβουλίου της 23ης Απριλίου 1990 για την περιορισμένη χρήση γενετικώς τροποποιημένων μικροοργανισμών (MOGM), ΕΕ L 117, σ. 1.